**ZAPISNIK**

**Sa 40. sjednice ŠKOLSKOG ODBORA**

**održane dana 10.01.2025. godine**

**u prostorijama O.Š. „Franjo Hanaman“ Drenovci**

**s početkom u 15 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Bruno Bilić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Odlučivanje Školskog odbora – natječaj za radno mjesto – učitelj fizike – neodređeno nepuno radno vrijeme 12 sati,**
3. **Odlučivanje Školskog odbora – natječaj za radno mjesto – učitelj geografije – određeno nepuno radno vrijeme 21 sat,**
4. **Odlučivanje Školskog odbora – natječaj za radno mjesto – stručni radnik na tehničkom održavanju – neodređeno puno radno vrijeme,**
5. **Izmjena/dopuna Kućnog reda te usklađivanje propisa sa Protokolom o kontroli ulaska i izlaska u školsku ustanovu,**
6. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola raspisala natječaj za zapošljavanjem učitelja fizike nakon sporazumnog raskida ugovora s učiteljem Slavišom Živkovićem. Natječaj je raspisan na neodređeno nepuno radno vrijeme 12 sati tjedno. Na natječaj su se javila dva kandidata od kojih je jedan prema pravilniku o vrsti obrazovanja učitelja u osnovnoj školi nestručan a jedan stručan. Slijedom pravilnika o postupku zapošljavanja u Osnovnoj školi Franjo Hanaman Drenovci jedini kandidat je pozvan na usmeni razgovor s ravnateljicom. Ravnateljica nakon obavljenog usmenog razgovora s kandidatom Davorom Krajinovićem, koji je radio u školi na ugovor o radu do 60 dana, predlaže Davora Krajinovića kao kandidata Školskom odboru za zapošljavanje na ugovor o radu do 5 mjeseci kao nestručna zamjena jer kandidat nema položenu pedagošku grupu predmeta.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za zapošljavanje Davora Krajinovića na radno mjesto učitelj fizike – određeno 12 sati tjedno. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora na zapošljavanje Davora Krajinovića na radno mjesto učitelj fizike – određeno, nepuno radno vrijeme od 12 sati tjedno.**

**Ad 3.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola raspisala natječaj za zapošljavanjem učitelja geografije nakon odlaska učiteljice Nikoline Kalistović na rodiljni dopust. Natječaj je raspisan na određeno nepuno radno vrijeme 21 sati tjedno. Na natječaj se javio jedan kandidat koji je stručan. Slijedom pravilnika o postupku zapošljavanja u Osnovnoj školi Franjo Hanaman Drenovci jedini kandidat je pozvan na usmeni razgovor s ravnateljicom. Ravnateljica nakon obavljenog usmenog razgovora s kandidatom Zvonimirom Gutićem, koji je radio u školi na ugovor o radu do 60 dana, predlaže Zvonimira Gutića kao kandidata Školskom odboru za zapošljavanje na ugovor o radu do povratka djelatnice Nikoline Kalistović na rad.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za zapošljavanje Zvonimira Gutića na radno mjesto učitelj geografije – određeno 21 sat tjedno. Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora na zapošljavanje Zvonimira Gutića na radno mjesto učitelj geografije – određeno, nepuno radno vrijeme od 21 sat tjedno.**

**Ad 4.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola raspisala natječaj za zapošljavanjem stručnog radnika na tehničkom održavanju nakon odlaska starog domara gospodina Ivana Vidovića u mirovinu. Natječaj je raspisan na neodređeno puno radno vrijeme. Na natječaj se javio jedan kandidat koji je stručan. Slijedom pravilnika o postupku zapošljavanja u Osnovnoj školi Franjo Hanaman Drenovci jedini kandidat je pozvan na usmeni razgovor s ravnateljicom. Ravnateljica nakon obavljenog usmenog razgovora s kandidatom Goranom Zečevićem, koji je radio u školi na ugovor o radu do 60 dana, predlaže Gorana Zečevića Školskom odboru za zapošljavanje na radno mjesto stručni radnik na tehničkom održavanju na neodređeno puno radno vrijeme.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za zapošljavanje Gorana Zečevića na radno mjesto stručni radnik na tehničkom održavanju neodređeno puno radno vrijeme . Prijedlog ravnateljice je jednoglasno prihvaćen te ga prisutni članovi prihvaćaju sa sedam (7) glasova- „za“.

**Zaključak:**

**Daje se suglasnost Školskog odbora na zapošljavanje Gorana Zečevića na radno mjesto stručni radnik na tehničkom održavanju neodređeno puno radno vrijeme.**

**Ad 5.)**

Predsjednica Školskog odbora predaje riječ ravnateljici škole. Ravnateljica daje na znanje članovima Školskog odbora da je škola dobila uputu od strane osnivača, županije Vukovarsko-srijemske te od Ministarstva znanosti, obrazovanja i mladih o provedbi protokola kontrole ulaska i izlaska iz školske ustanove na razini cijele države te da je škola u obvezi usklađivanja svojih pravilnika sa tim protokolom. Novi kućni red donesen 2023. godine sada treba kratko izmijeniti te uvesti dodatke koji su u skladu sa protokolom. Ravnateljica prolazeći kroz Kućni red objašnjava članovima Školskog odbora izmjene i dopune Kućnog reda.

Nakon 5-minutnog izlaganja ravnateljica završava svoje izlaganje te predsjednica Školskog odbora poziva sve prisutne članove da iznesu pitanja i primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnosti Školskog odbora za izmjenama i dopunama Kućnog reda škole. Prijedlog ravnateljice je jednoglasno prihvaćen te ga prisutni članovi usvajaju sa sedam (7) glasova- „za“.

**Zaključak:**

**Daje se suglasnost Školskog odbora na prijedlog izmjena i dopuna Kućnog reda Osnovne škole Franjo Hanaman Drenovci.**

**Ad. 6.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 15 sati i 30 minuta.

Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (Bruno Bilić) (Biserka Misir)

KLASA: 007-02/25-01/01

URBROJ: 2196-68-25-02

U Drenovcima, 10.01.2025. godine